| Medaljeoversikt |
| --- |
| Friidrett: |
| Konkurrerte for Polens flagg Polen |
| Friidrett VM i friidrett innendørs |
| Sølv | Sopot 2014 |  800 m |
| Friidrett EM i friidrett innendørs |
| Sølv | Praha 2015 |  800 m |
| Friidrett IAAF World Relays |
| Sølv | Nassau 2015 |  4x800 m |
| Bronse | Nassau 2015 |  Medley stafett |
| Friidrett Military World Games |
| Bronse | Mungyeong 2015 |  800 m |

**Angelika Cichocka** (født 15. mars 1988 i Kartuzy) er en polsk friidrettsutøver som konkurrerer i mellomdistanseløp. Hun har sølv på 1500 meter fra EM i friidrett innendørs 2015 og VM i friidrett innendørs 2014 som fremste internasjonale meritter.

Idrettskarriere
---------------

Cichocha kom på 5.-plass på 1500 meter ved det polske juniormesterskapet innendørs i 2006, og 3.-plass på samme distanse ved det polske mesterskapet utendørs, der hun ble slått ut i semifinalen på 800 meter. Ved det polske mesterskapet utendørs for seniorer kom hun på 9.-plass på 800 meter og 16.-plass på 1500 meter.

I 2007 kom hun på 2.-plass både på 800 og 1500 meter ved det polske juniormesterskapet utendørs, og hun deltok også ved det polske U23-mesterskapet, der hun kom på 5.-plass på 1500 meter. Dette året debuterte hun også internasjonalt, og løp 800 meter ved junior-EM i friidrett 2007. Der fikk hun 12. beste tid i innledningsheatet, med 2:07,83, og gikk ikke videre til finalen. Hun deltok også ved EM i terrengløp 2007, der hun kom på 17.-plass i juniorklassen.

Ved det polske U23-mesterskapet innendørs i 2008 kom hun på 4.-plass på 1500 meter. Utendørs vant hun 1500 meter ved det polske U23-mesterskapet, og hun kom på 7.-plass på 1500 meter ved det polske U23-mesterskapet.

Hun kom på 2.-plass på 1500 meter og 4.-plass på 800 meter ved det polske U23-mesterskapet innendørs i 2009. Utendørs vant hun 1500 meter ved det polske U23-mesterskapet, og kom på 2.-plass ved det polske mesterskapet for seniorer. Internasjonalt deltok hun ved U23-EM i friidrett 2009 i Kaunas, der hun nådde finalen, og løp inn til 8.-plass med tiden 4:17,41.

I 2010 ble hun polsk mester innendørs på 1500 meter. Hun ble tatt ut til VM i friidrett innendørs 2010 i Doha, der hun løp 800 meter, men ble diskvalifisert i innledningsheatet for å ha trådt utenfor banen sin. Ved det polske U23-mesterskapet utendørs vant hun 800 meter og fikk bronse på 1500 meter, og hun deltok også ved det polske mesterskapet for seniorer, der hun kom på 2.-plass på 800 meter. Hun ble dermed tatt ut til EM i friidrett 2010, der hun løp inn til ny personlig rekord på 800 meter, med tiden 2:01,17, men gikk ikke videre til finalen. Hun deltok også ved EM i terrengløp 2010, men fullførte ikke løpet. 

Cichova ble polsk mester på 800 meter i 2011. Polen deltok i Super League ved Lag-EM i friidrett 2011, og Cichova kom der på 7.-plass på 800 meter, noe som ga seks poeng i lagkonkurransen, der Polen kom på 6.-plass. 

Ved VM i friidrett innendørs 2012 i Istanbul løp hun inn til 8.-plass, men siden både Aslı Çakır Alptekin (3.-plass), Natallia Kareiva (4.-plass) og Jelena Arzjakova (7.-plass) ble diskvalifisert for doping, og mistet plassene sine, så rygget Cichocka opp til 5.-plass på resultatlistene. Hun vant 800 meter ved det polske mesterskapet utendørs i 2012, og ved EM i friidrett 2012 fikk hun 17. beste tid i kvalifiseringen, og gikk dermed ikke videre til finalen. Også her har resultatlistene blitt oppdatert etter dopingdommer, så hun står i dag med 15. beste tid i innledningsheatet.

Hun deltok igjen ved EM i friidrett innendørs 2013 i Göteborg, og løp på 4:14,00 i innledningsheatet, og nådde med det ikke finalen. Ved VM i terrengløp 2013 kom hun på 71.-plass. Hun fikk bronse på 1500 meter ved Jeux de la Francophonie 2013, bak de to marokkanske løperne Rababe Arafi og Siham Hilali, og der deltok hun også på 800 meter der hun kom på 6.-plass. Polen deltok igjen i Super League ved Lag-EM i friidrett 2013, og også denne gangen deltok Cichocka på 800 meter, der hun kom på 5.-plass. 

Ved VM i friidrett innendørs 2014 i Sopot løp hun inn til sølv på 800 meter, bak Chanelle Price fra USA. I innledningsheatet der løp hun på 2:00,37, som var personlig rekord. I finalen løp hun på 2:00,45. Hun kom på 2.-plass på 800 meter ved det polske mesterskapet utendørs, og ved EM i friidrett 2014 kom hun på 21.-plass i innledningsheatet og nådde ikke finalen. 

Cichocka satte ny personlig rekord på 1500 meter innendørs med tiden 4:06,44 ved XL Galan i februar 2015. Hun fikk sølv på 1500 meter ved EM i friidrett innendørs 2015 i Praha. I mai deltok hun på Polens lag som deltok ved IAAF World Relays 2015 på Bahamas. Det polske stafettlaget på 4 x 800 meter kom der på 2.-plass, bak USA, med ny polsk rekord på 8:11.36. De fikk også bronse på medleystafetten, som var 1200 + 400 + 800 + 1600 meter. 

Ved Golden Gala i juni satte hun også ny personlig rekord på 1500 meter utendørs, med 4:03,06. Hun representerte landet sitt under VM i friidrett 2015 i Beijing, der hun ble nummer 8 på 1500 meter. Ved Rieti Meeting 2015 løp hun for første gang 800 meter under to minutter, og satte ny personlig rekord med 1:59,55. I oktober deltok hun ved Military World Games i Mungyeong i Sør-Korea, der hun fikk bronse på 800 meter, bak Nataliia Lupu og Maryna Arzamasava.

Referanser
----------

1. ↑   World Athletics Database, World Athletics utøver-ID 230743[Hentet fra Wikidata]
2. ↑  .
3. 1 2 3 4 5 6 7  Domtel Sport - *Angelika Cichocka*, besøkt 2. november 2015.
4. ↑  European Athletics - *19th European Athletics Junior Championships, Fanny Blankers-Koen Stadion Hengelo NED 19 - 22 July* Arkivert 24. september 2015 hos Wayback Machine. besøkt 2. november 2015.
5. ↑  European Athletics - *14th SPAR European Cross Country Championships Toro ESP 7 December Cross country* Arkivert 26. september 2015 hos Wayback Machine. besøkt 2. november 2015.
6. ↑  European Athletics - *7th European Athletics U23 Championships Kaunas LTU 16 - 19 July* Arkivert 21. oktober 2014 hos Wayback Machine. besøkt 2. november 2015.
7. ↑  IAAF - *13th IAAF World Indoor Championships > 800 Metres - women*, besøkt 2. november 2015.
8. ↑  European Athletics - *21st European Athletics Championships, Olympic Stadium Helsinki FIN 27 June - 1 July* Arkivert 14. juli 2014 hos Wayback Machine. besøkt 3. november 2015.
9. ↑  «Results of Beijing IAAF World Championships». Arkivert fra originalen 4. februar 2016. Besøkt 4. september 2015.

Eksterne lenker
---------------

* (en) Angelika Cichocka – Olympics.com Rediger på Wikidata

* (en) Angelika Cichocka – Olympedia Rediger på Wikidata

* (en) Angelika Cichocka – Sports-Reference (OL-resultater – arkivert) Rediger på Wikidata

* (pl) Angelika Cichocka – Polens olympiske komité Rediger på Wikidata

* (en) Angelika Cichocka – World Athletics Rediger på Wikidata

* (en) Angelika Cichocka – European Athletic Association Rediger på Wikidata

* (en) Angelika Cichocka – Diamond League Rediger på Wikidata

* (en) Angelika Cichocka – Track and Field Statistics Rediger på Wikidata
* (pl) Profil hos Domtel Sport

| * v
* d
* r
Europamestere på 1500 m, kvinner |
| --- |
| 
* 1969: Jaroslava Jehličková
* 1971: Karin Burneleit
* 1974: Gunhild Hoffmeister
* 1978: Giana Romanova
* 1982: Olga Dvirna
* 1986: Ravilija Agletdinova
* 1990: Snezana Pajkić
* **1994**: Ljudmila Rogatsjova
* 1998: Svetlana Masterkova
* 2002: Süreyya Ayhan
* 2006: Tatjana Tomasjova
* 2010: Nuria Fernández
* 2012: Nuria Fernández
* 2014: Sifan Hassan
* 2016: Angelika Cichocka
* **2018**: Laura Muir
* **2022**: Laura Muir

 |
| Menn: EM, VM, OL  • Kvinner: EM, VM, OL |

|  |  |
| --- | --- |
| Oppslagsverk/autoritetsdata | Prabook **·** VIAF
 |